ผิดมานาน - ผิดแต่แรก ตู้คีบตุ๊กตาการพนันสุดมอมเมา ทำไมปล่อยให้เล่น?
เห็นแบ๊วๆใสๆ หยอดเหรียญโยกไปย้ายมา มีสิ่งจูงใจคือตุ๊กตาน่ารักๆลักษณะต่างๆ ทว่าเหมือนจะดูไร้พิษภัย ไม่ใช่การพนันขันต่อเฉกเช่น ตั้งวงเล่นไพ่ ไฮโล แทงหวย แทงบอล แต่หลายคนไม่เคยรู้มาก่อนเลยว่า ตู้คีบตุ๊กตาที่มีวางอยู่เกลื่อนห้างร้าน ตลาด ทั่วประเทศไทย เข้าข่ายผิดกฎหมาย ความผิด ตาม พ.ร.บ.การพนัน 2478,การเล่นเกมหยอดเหรียญคีบตุ๊กตา มีเข้ามาในประเทศไทยยาวนานเกินกว่า 10 ปี และตำรวจผู้รักษากฎหมายก็ทราบเป็นอย่างดีว่าการปล่อยปละละเลยเช่นนี้เข้าข่ายมาตรา 157 ปฏิบัติหน้าที่โดยมิชอบ กระทั่งเมื่อเดือนก่อนปฏิบัติการพิเศษกรมการปกครอง ได้ลงพื้นที่กวาดจับ โดยร่วมบูรณาการกับภาคส่วนที่เกี่ยวข้องในหลายพื้นที่ ทำให้ประชาชนตาดำๆลูกเด็กเล็กแดงที่ไม่รู้ข้อกฎหมายอะไรมากมาย ถึงกับต้องออกมาถกเถียงว่า การเล่นเกมประเภทนี้มันผิดตรงไหน?,ตู้คีบตุ๊กตา - ตู้ม้าออนไลน์ เข้าข่ายการพนันเหมือนกัน,ภายหลังการลงพื้นที่บริเวณหน้าร้านขายของชำ บนถนนศรีชมชื่น ต.หมากแข้ง อ.เมือง จ.อุดรธานี มีตู้คีบตุ๊กตาหยอดเป็นเครื่องเล่นไฟฟ้าอัตโนมัติ เข้าลักษณะเป็นเครื่องเล่นตามกฎกระทรวง ฉบับที่ 23 (พ.ศ. 2530) ออกตามความในพระราชบัญญัติการพนัน พ.ศ. 2478 อันเป็นการเล่นพนันตามบัญชี ข. หมายเลข 28 (คำพิพากษาศาลฎีกาที่ 8600/2547) โดยที่เจ้าของร้านอ้างว่า ได้รับการติดต่อจากบริษัทเจ้าของเครื่องฯ มาขอวางตู้หน้าร้าน มีค่าใช้จ่ายในการวางตู้ เดือนละ 3,000 บาท และในเวลาประมาณ 10.00 น. จะมีตัวแทนบริษัทมาเปิดตู้เพื่อเก็บเงินเป็นประจำทุกวัน จึงได้รายงานให้ผู้บังคับบัญชาทราบ,จากเหตุการณ์ครั้งนั้น ต่อมา วันที่ 19 มิ.ย. 62 ศาลแขวงอุดรธานี มีคำสั่งลงโทษ ปรับ 800 บาท โทษจำคุกรอลงอาญา และมีคำสั่งให้ริบของกลางซึ่งเป็นตู้คีบทั้งหมด เนื่องจากมีความผิดจริง เพราะตู้หยิบหรือตู้คีบตุ๊กตาหยอดเหรียญอัตโนมัติ เป็นเครื่องเล่นผิดกฎหมาย เข้าข่ายการพนัน และส่งเสริมให้เครือข่ายเด็กรุ่นใหม่เล่นพนัน กระทั่งผู้ปกครองออกมาเคลื่อนไหวเรียกร้องให้ผู้ว่าราชการทุกจังหวัดกวาดล้างปราบปราม,เพราะที่ผ่านมา การแพร่ระบาดของตู้คีบตุ๊กตาหยอดเหรียญ ไม่แตกต่างจากการแพร่ระบาดของตู้ม้าไฟฟ้า หรือตู้สลอต ซึ่งเคยแพร่ระบาดทั่วประเทศ จนกลายเป็นประเด็นใหญ่ให้สังคมจับจ้องส่วยตู้ม้าไฟฟ้าและตู้สลอต เมื่อหลายปีก่อน ถือเป็นการพนันขันต่อที่ผิดกฎหมาย ถูกร้องเรียนจากบรรรดาผู้ปกครองนักเรียน ทางสำนักงานตำรวจแห่งชาติ ต้องประกาศนโยบายปราบปราม เมื่อเกือบ 10 ปีก่อน ตู้ม้าไฟฟ้าและตู้สลอตจึงถูกกวาดล้างอย่างหนัก,ล่อลวงให้เล่นสูบเงินเยาวชนมหาศาล,นายรัฐวิช จิตสุจริตวงศ์ (ชป) ตำแหน่งปัจจุบัน หัวหน้ากลุ่มงานสืบสวนสอบสวนคดีอาญา 1 (เจ้าพนักงานปกครอง ระดับชำนาญการพิเศษ) สังกัด ส่วนการสอบสวนคดีอาญา สำนักการสอบสวนและนิติการ กรมการปกครอง กระทรวงมหาดไทย ให้ข้อมูลว่า เพราะตุ๊กตาที่บรรจุไว้ในตู้ เปรียบเสมือนสิ่งล่อใจในเกม แต่วิธีการที่จะเล่นเพื่อที่ให้ได้มาค่อนข้างยากมาก ทำให้เด็กหรือผู้ปกครองจำนวนมาก หมดเงินกับเกมชนิดนี้ครั้งละหลายร้อย หลายพันบาท เพียงเพื่อแลกกับตุ๊กตาตัวเดียว ซึ่งหลายคนก็ไม่เคยได้เลยแม้สักตัวเดียวเช่นกัน,การเปลี่ยนรูปแบบมอมเมาเยาวชน จากลักษณะตู้ม้าแข่งออนไลน์เถื่อน มาเป็นตู้เกมในลักษณะต่างๆ จูงใจกลุ่มเป้าหมายให้เข้ามาเสียเงิน กำลังเป็นตัวทำเงินชิ้นใหม่ของกลุ่มธุรกิจสีเทา ไม่เพียงแต่เฉพาะในห้างสรรพสินค้า เพราะปัจจุบันตู้คีบตุ๊กตา ถูกจัดวางอย่างโจ่งแจ้งตามชุมชน ขยายตัวอย่างรวดเร็วทุกมุมเมือง ส่งตรงถึงกลุ่มลูกค้าเป้าหมาย,รู้ว่าผิดกฎหมายแต่ท้าทายอำนาจรัฐ เพราะแบ่งผลประโยชน์ลงตัว,แหล่งข่าวระดับพื้นที่ดูแลกิจการเก็บผลประโยชน์กลางใจเมือง ให้ข้อมูลกับเราว่า ที่ผ่านมาก่อนจะมีการกวาดล้างตู้ม้า ตู้สลอต เพราะผู้ประกอบการรู้จักหาช่องทาง และจัดสรรผลประโยชน์ของตู้ม้าไฟฟ้าหรือตู้สลอตให้อย่างลงตัวทุกฝั่งฝ่าย เงินที่ได้จากผลประกอบการ เจ้าของสถานที่อันเป็นที่ตั้งของตู้ จะได้รับส่วนแบ่งเป็นเปอร์เซ็นต์จากเงินรายได้การหยอดเหรียญในตู้ ส่วนหนึ่งส่งส่วยให้เจ้าหน้าที่ดูแลพื้นที่ ส่วนที่เหลือจะเป็นของเจ้าของตู้,ตู้คีบตุ๊กตา ธุรกิจสีเทาเจ้าหน้าที่รัฐได้รับผลประโยชน์,แหล่งข่าว ให้ข้อมูลกับเราด้วยว่า ตู้คีบตุ๊กตาเหล่านี้ จึงมีลักษณะคล้ายคลึงกับตู้ม้าไฟฟ้าหรือตู้สลอต และแน่นอนว่า คนมีสีในเครื่องแบบหลายพื้นที่รู้เห็นเป็นใจในการเก็บเกี่ยวผลประโยชน์ และเป็นผู้ยื่นอำนาจเปิดพื้นที่สัมปทานให้กลุ่มธุรกิจสีเทา ซึ่งเรียกอีกอย่างว่า มันคือการมอมเมาเยาวชนทางอ้อมและปฏิบัติสืบทอดต่อๆ กันมาประหนึ่งว่าการเล่นเกมคีบตุ๊กตานี้ ไม่ได้มีความผิดอะไร กอบโกยกำไรให้เจ้าของตู้มหาศาล หนำซ้ำยังแบ่งผลประโยชน์ให้เจ้าหน้าที่รัฐในเครื่องแบบอย่างทั่วถึง,และผู้ที่อยู่เบื้องหลังตู้คีบตุ๊กตา ซึ่งผ่านการแปรรูปจากตู้ม้า ตู้สลอตมามอมเมาเยาวชนนั้นก็คือบุคคลกลุ่มเดียวกับคนที่เคยเปิดสัมปทานตู้ม้าไฟฟ้าและตู้สลอตไปทั่วประเทศ,ต้องมีใบอนุญาตอย่างถูกกฎหมาย,ต่อมา พ.ต.อ.กฤษณะ พัฒนเจริญ รอง โฆษก ตร. ได้ออกมาเปิดเผยถึงกรณีตามที่สื่อสังคมออนไลน์ นำเสนอข่าวเจ้าหน้าที่ตำรวจ ฝ่ายปกครอง ร่วมบูรณาการกับภาคส่วนที่เกี่ยวข้องในการออกตรวจสอบและจับกุมตู้คีบตุ๊กตาหยอดเหรียญ ซึ่งอาจเข้าข่ายเป็นความผิด ตาม พ.ร.บ.การพนัน 2478,ในประเด็นของการนำเครื่องเล่นในลักษณะดังกล่าว เข้ามาในราชอาณาจักร ผู้ประกอบการ หรือประชาชนควรศึกษากฎหมายระเบียบที่เกี่ยวข้องให้ดี ว่าสามารถดำเนินการได้หรือไม่อย่างไร โดยสามารถสอบถามไปยังหน่วยงานที่เกี่ยวข้อง เช่น กรมศุลกากร อีกทั้งในส่วนของการจะนำตู้คีบตุ๊กตาไปวางไว้ตามร้านค้าหรือจุดต่างๆ ก็ต้องดำเนินการขออนุญาตตามขั้นตอนที่เกี่ยวข้องตามกฎหมายกับฝ่ายปกครองให้เรียบร้อย,พ.ต.อ.กฤษณะ บอกด้วยว่า เนื่องจากสภาพของเครื่องเล่นเข้าลักษณะเป็นเครื่องเล่นตามกฎกระทรวง ฉบับที่ 23 (พ.ศ. 2530) ออกตามความในพระราชบัญญัติการพนัน พ.ศ. 2478 อันเป็นการเล่นพนันตามบัญชี ข. หมายเลข 28 ซึ่งในการจัดให้มีการเล่นดังกล่าวจะต้องได้รับใบอนุญาตอย่างถูกต้องตามกฎหมาย จึงขอฝากเตือนผู้ประกอบการหรือประชาชน หากจะนำหรือติดตั้งเครื่องเล่น ต้องศึกษาข้อกฎหมายและระเบียบที่เกี่ยวข้องพร้อมสอบถามกับเจ้าหน้าที่ฝ่ายปกครองหรือตำรวจในพื้นที่ก่อน,โดยต้องได้รับอนุญาตอย่างถูกต้อง เพราะหากฝ่าฝืนติดตั้งโดยพลการอาจเข้าข่ายความผิด ตาม พ.ร.บ.การพนัน 2478 มีโทษจำคุกไม่เกิน 2 ปี ปรับไม่เกิน 2,000 บาท หรือทั้งจำทั้งปรับ ส่วนเรื่องการนำเข้านั้นต้องทำตามกฎหมายอย่างเคร่งคัด หากฝ่าฝืน หรือหลีกเลี่ยงข้อห้าม อาจจะเข้าข่ายเป็นความผิดฐาน สำแดงชนิดสินค้า ประเภทพิกัดอัตราอากรเป็นเท็จ และนำของที่กำลังผ่านพิธีการศุลกากรเข้ามาในราชอาณาจักร โดยหลีกเลี่ยงข้อห้ามอันเกี่ยวกับของนั้น อันเป็นความผิดตามมาตรา 202 ประกอบมาตรา 252 และมาตรา 244 แห่งพระราชบัญญัติศุลกากร พ.ศ. 2560 พระราชบัญญัติการพนัน พุทธศักราช 2478 และประกาศกระทรวงพาณิชย์ เรื่อง การนำเครื่องเล่นเกม เข้ามาในราชอาณาจักร พ.ศ. 2548 ลงวันที่ 19 กรกฎาคม 2548,บิ๊กแป๊ะ สั่งตำรวจบูรณาการทหารร่วมปกครอง,ต่อมา พล.ต.อ.จักรทิพย์ ชัยจินดา ผบ.ตร. ได้สั่งการไปยังเจ้าหน้าที่ตำรวจทุกกองบัญชาการ ให้บูรณาการร่วมกับทหาร ฝ่ายปกครอง และหน่วยงานที่เกี่ยวข้องในการป้องกันและปราบปรามความผิดเกี่ยวกับการลักลอบเล่นการพนันโดยผิดกฎหมายในทุกรูปแบบอย่างจริงจัง โดยให้จัดกำลังเจ้าหน้าที่ออกตรวจสถานบริการ สถานบันเทิง ที่พักหรือสถานที่ซึ่งอาจมีการแอบแฝงจัดให้มีการลักลอบเล่นการพนัน หากพบการกระทำผิดให้ดำเนินการจับกุมอย่างเด็ดขาด,นอกจากนี้ หากขยายผลไปยังแหล่งนายทุน เจ้าของสถานที่ ผู้สนับสนุน เจ้ามือ เครือข่าย และประสานงานกับเจ้าพนักงานป้องกันและปราบปรามการฟอกเงินเพื่อตรวจสอบ ยึดหรืออายัดทรัพย์สินและดำเนินคดีตามกฎหมาย อีกทั้งให้บูรณาการกับหน่วยงานอื่นๆ ทั้งภาครัฐ เอกชน ในการเปิดช่องทางการรับแจ้งเบาะแสข้อมูลข่าวสารเกี่ยวกับสถานที่ที่มีการลักลอบเล่น หรือจัดให้เล่นโดยไม่ได้รับอนุญาตอย่างถูกกฎหมาย ในส่วนของพื้นที่ หากพบข้อบกพร่อง ปล่อยปละละเลย ไม่มีการเข้มงวดกวดขัน และดำเนินการอย่างจริงจัง จะพิจารณาดำเนินการทางวินัยต่อไป,**อย่างไรก็ตาม ตู้เกมในลักษณะต่างๆ ต้องผ่านการตรวจพิจารณาการนำเข้าจากเจ้าหน้าที่ และดูกันเป็นรายตู้ ลักษณะการเล่นว่าสุ่มเสี่ยงเข้าข่ายการพนันหรือไม่ แต่สำหรับตู้คีบตุ๊กตาไฟฟ้า ชัดเจนแล้วว่ามีความผิด เข้าข่ายผิดกฎหมาย ความผิด ตาม พ.ร.บ.การพนัน 2478
เห็นแบ๊วๆใสๆ หยอดเหรียญโยกไปย้ายมา มีสิ่งจูงใจคือตุ๊กตาน่ารักๆ ลักษณะต่างๆ ทว่าเหมือนจะดูไร้พิษภัย ไม่ใช่การพนันขันต่อเฉกเช่น ตั้งวงเล่นไพ่ ไฮโล แทงหวย แทงบอล 
ตู้คีบตุ๊กตา,การพนัน,ตู้คีบตุ๊กตาผิดกฎหมาย,ตู้ม้า,ข่าวร้อน